El sòl de l’Auditori de la Casa de Cultura de Burjassot recupera el seu blau intens
2025-07-24

L’Ajuntament de Burjassot està treballant, durant l’estat d’alarma, per a realitzar diferents millores en les instal·lacions municipals que, durant aquestes setmanes, estan tancades al públic. Pel que respecta a la Casa de Cultura del municipi, s’han dut a terme tasques de reparació, neteja i pintura a la Biblioteca Infantil, en la cafeteria o a la Sala d’Exposicions.

A més, també s’han realitzat millores a l’Auditori de la Casa de Cultura entre les quals destaca la renovació de la pintura del sòl, recobrant ara el seu característic blau que havia anat perdent intensitat, a causa de l’ús i al pas del temps.

Així i, a poc a poc, les instal·lacions municipals relacionades amb la cultura, es van posant a punt per a, pròximament, tornar a rebre a la ciutadania.